Kif titħallas it-tariffa superviżorja It-tariffa superviżorja annwali tista' titħallas bl-użu ta' wieħed minn dawn il-metodi ta' ħlas: Debitu dirett bis-SEPA (Żona Unika ta' Pagamenti bl-Euro) Trasferiment ta' kreditu bis-SEPA Trasferiment ta' kreditu bit-TARGET2 Debitu dirett bis-SEPA Id-debitu dirett bis-SEPA huwa l-metodu ta' ħlas irrakkomandat. Il-BĊE l-ewwel jinnotifika lid-debitur tariffarju li jkun wasal biex isir ħlas b'debitu dirett, u mbagħad jibda proċess ta' debitu dirett biex it-tariffa superviżorja tidħol bħala kreditu fil-kont bankarju tal-BĊE sad-data dovuta. Mandat ta' debitu dirett bis-SEPA jagħti lid-debitur tariffarju d-dritt li: jirrevoka x'ħin irid l-awtorizzazzjoni ta' debitu dirett mogħtija lill-BĊE jieħu rimborż tal-ammont sħiħ jekk dan jintalab fi żmien tmien ġimgħat mid-data li fiha l-kont bankarju tad-debitur tariffarju jkun ġie ddebitat Kampjun tal-formola tal-mandat ta' debitu dirett bis-SEPA Mistoqsijiet komuni Trasferiment ta' kreditu bis-SEPA jew TARGET2 Għal trasferimenti ta' kreditu permezz tas-SEPA jew TARGET2, id-debitur tariffarju jibda l-proċess tal-ħlas tariffarju superviżorja sad-data dovuta. Il-ħlas jitqies li jkun sar sad-data dovuta jekk l-ammont sħiħ jidħol bħala kreditu fil-kont bankarju tal-BĊE fi żmien 35 jum mill-ħruġ tal-avviż tariffarju. Proċess ta' fatturazzjoni Il-BĊE joħroġ avviżi tariffarji superviżorji lid-debituri tariffarji kull sena. Kampjun tal-avviż tariffarju preċedenti Kampjun tal-avviż tariffarju 2020 Kampjun tal-avviż tariffarju 2019 Kampjun tal-avviż tariffarju 2018 Kampjun tal-avviż tariffarju 2017 Kampjun tal-avviż tariffarju 2016 Kampjun tal-avviż tariffarju 2015 Ħlasijiet li jkunu qabżu Jekk il-ħlasijiet ma jsirux fil-ħin jew ma jkunux sħaħ, il-BĊE għandu d-dritt jimponi l-imgħax. L-imgħax jakkumula minn jum għal jum fuq l-ammont pendenti b'rata ta' mgħax ekwivalenti għar-rata ewlenija ta' rifinanzjament tal-BĊE b'żieda ta' 8 punti perċentwali mid-data li fiha l-ħlas kien dovut. Mistoqsijiet dwar l-avviż tariffarju Għal mistoqsijiet ġenerali dwar l-avviż tariffarju, jekk jogħġbok żur is-sezzjoni tal-mistoqsijiet komuni jew ikkuntattjana fi SSM-fee-enquiries@ecb.europa.eu . Mistoqsijiet komuni